Vecinul meu de litere 



Cum să nu scriu eu despre Ştefan Dumitrescu, vecinul de pe Valea Olteţului nostru. 

Că avem şi noi scriitorii noştri din zonă: Victor Păun, poet din Băbeni, Ion Cârstoiu, 
lingvist care-a locuit majoritatea vieţii sale în Bălceşti, Constantin Panait, istoric, Dr. Alexandru 
Dincă, autor de articole şi cărţi de matematică, profesorii Marin şi Emilia Popescu-Diculescu, 
oameni extraordinari, filologi valoroşi, autori de cărţi de critică şi eseuri literare, oameni 
admirabili, etc. 

Ştefan Dumitrescu s-a născut la 24 aprilie 1950, în comuna Valea Mare, din sudul 
judeţului Vâlcea. Fascinat de cer, de orizont, curios să ştie ce se află dincolo de cer, de poveştile 
care îl vrăjeau de mic a îndrăgit cititul şi scrisul. 

A urmat Liceul în Bălceştiul meu, terminându-1 la Măciuca , tot în zona olteţeană. 

Facultatea de Filozofie din Bucureşti o urmează în perioada 1969-1973. Facultatea de Filologie, 
la f. f, o termină cinci ani mai târziu. 

Debutează cu pseudonim în anul 1967, în revista “Ramuri” din Craiova. 

Colaborează apoi între 1970-1971 la revistele Amfiteatrul, Luceafărul, România literară, 
Contemporanul, Argeş, şi la Radio Bucureşti. în timpul studenţiei publică în revistele de cultură 
din România peste cinci sute de poezii. 

în 1973 citeşte, la prima şedinţă a cenaclului Flacăra, deschizând cenaclul condus de Adrian 
Păunescu, un volum întreg de poezie intitulat „NICOLAE LABIŞ-PORTRET COSMOH 
GONIC”, foarte bine primit. Cu acest prilej A. Păunescu a afirmat despre el : „Ştefan 
Dumitrescu este o şansă a literaturii române. Ştefan Dumitrescu este o şansă a literaturii române” 

Prezentat elogios şi încurajat într-ale scrisului de Miron Radu Paraschivescu, Ana Blandiana, şi 
Adrian Păunescu. 

Fiind o şansă a literaturii române în anii 1970, după publicarea piesei de teatru „RASUL”, 
(Premiul pentru dramaturgie al Secţiei de dramaturgie a Uniunii Scriitorilor, pe 1981, despre care 
s-a afirmat ca ar fi mai mare decât piesa „Aşteptându-1 pe Godof ’ şi decât „Rinocerii”) în revista 
„Dacia politică şi literară” în 1990, Fundaţia Cultura Ajutorul Românesc, urmată de Fundaţia 
Ţara, apoi de alte Fundaţii îl propun pentru Premiul Nobel. 



Publicaţiile sale listate în Dicţionarul Scriitorilor Români, situl 
http://scriitoriromanicontemporani.wordpress.com/ : 

1973.Volumul de poezie “Nicolae Labiş, portret cosmogonic”, 57 de poeme. Volum citit 
integral la prima şedinţă a Cenaclului Flacăra, 15 septembrie 1973. 

1980 “Biografia unei revoluţii”, volum de reportaje. 

1981 Piesa de teatru “Râsul” îi este jucată la Sala Majestic într-un spectacol-lectură memorabil, 
de către un colectiv al Teatrului Giuleşti, în cadrul Cenaclului de Dramaturgie al Secţiei de 
dramaturgie a Uniunii Scriitorilor. Premiul Secţiei de dramaturgie a Uniunii Scriitorilor. 



1982 “Cerul şi cârtiţa”, piesă de teatru, Premiul Naţional pentru dramaturgie originală. 

1983 “Poeme din Valea Dunării”, volum de poezie, editura Litera. 

1988 “Cât de frumoasă treci prin lume, femeie !”. Piesă de teatru, revista Teatrul, nr 8, 1988.. 
1990 Piesa de teatru “Râsul”, publicată în Revista “ Dacia politică şi literară”,. 

1992 "Dragostea ca o pasăre”, nuvelă publicată în “Antologia prozatorilor români”. 

1992 „Totul despre evaluare „ Editura Şcoala românească, tiraj restrâns, Tulcea. 

1993 “Matca ancestrală”, volum de proză, editura Inedit. 

1993 “Fericirea care vine târziu”, volum de proză, editura Inedit. 

1996 ”Mihai Eminescu- un Iisus al poporului român”. Eseu. 

1998. “Dicţionarul complet al dramaturgiei lui I L Caragiale”, editura Conphis, Râmnicul 
Vâlcea 

1999 "înţelepciunea lui Oedip, piesă de teatru, Steaua Dobrogei. 

1999 „Inteligenţa pozitivă şi inteligenţa negativă”, tiraj restrâns, Casa Corpului Didactic Tulcea. 

2000 “ înaltele poeme”, editura Conphis, Râmnicul Vâlcea. 

2000 “Imnele Marii iubiri”, volum de poezie, editura Harvia 
2000 “Caragiale se pupă cu Stalin”, volum de teatru, editura Harvia. 

2000 “Două piese cutremurătoare”, volum de teatru, editura Harvia. 

2000 “Adevărul despre revoluţie, Eseu”, Almanahul Origini, SUA. 

2001 “Meşterul Manole, Urcuşul, volum de teatru”, editura Harvia.; “Gloria şi Măreţia martirului 
Ilie Ilaşcu sau Vino Basarabie acasă”, volum de poezie, editura Harvia; “Cartea orientării şi a 
Autoorientării şcolare şi profesionale şi în viaţă”, Editura Harvia. 

2002 “Ţie ne rugăm, Doamne, “, volum de poezie religioasă şi psihoterapeutică, Editura Harvia 

2002 „Mihail Gorbaciov, cel mai mare om al secolului XX, unul dintre cei mai mari criminali ai 
omenirii.” Editura L.I.R., Iaşi . 

2003 LUCEAFĂRUL, PSIHANLIZA ŞI FILOZOFIA POEMULUI., Editura Criterion 
Publisching, SUA; „Delirul” voi II, continuare la „Delirul”, voi I, de Marin Preda. Editura 
Fortuna, Râmnicul Vâlcea; 

Piesa de teatru „CARAGIALE SE PUPĂ CU STALIN”, Premiul Special al Juriului, la Festivalul 
de teatru Bogdan Amaru, Râmnicul Vâlcea; Romanul „Şi tu vei fi văzduh. . .”, apărut la Editura 
„Criterion Publishing” SUA. 

2007 Şi tu vei fi văzduh, roman, Editura Anamarol, Bucureşti. 

2007. Salvarea Civilizaţiei Umane, Editura Anamarol, Bucureşti. 

2007. Piesa de teatru „Pygmalion sau Aripa Frântă a ţipătului”, obţine Marele Premiu, la 
festivalul naţional de teatru Bogdan Amaru, Râmnicul Vâlcea 

2007. „O nouă Teorie despre Reforma Sistemelor de învăţământ”, Edituri On-line 

2008. „Economia secolului XXIŞ, în revista Observatorul Gennan si Europa creştină. 

2008. „Inteligenţa pozitivă şi Inteligenţa negativă”, Editura L.I.R., Iaşi 

2008. „Doctrina Decebal”, Editura L I R, Iaşi, Revista „Noi dacii”, Edituri On-line 

2008. „Teoria Nivelelor în viitorologie”, Edituri On-line 

2009. Cartea marilor descoperiri care pot schimba lumea, Edituri On-line 

2009. „Doctrina Burebista sau Doctrina salvării poporului roman şi a Renaşterii României.” 
2009 „Doctrina salvării poporului roman şi a României de către cei mai bun fii ai lor”, Revista 
„ Noi dacii”, Edituri On-line. 

2009. „Partidul Dezvoltării şi al Evoluţiei Maximale a României”, (PDER), Editura Anamarol, 
Edituri On-Line. 




2009. „Războiul Mascat al Marilor Asasini Economic împotriva Poporului român şi a României, 
Editura Semănătorul, Edituri On-Line. 

2009. Premiera piesei de teatru „Doua femei deştepte şi nebune, nebune de legat”, la Teatrul 
Victor Ion Popa din Bârlad. 

2010. „Poporul român şi România se află în Război”, Editura Semănătorul, Edituri On-line 
2010 „ Psihologia şi Pedagogia poporului român”, Editura semănătorul, Edituri On-line 

2011. Metoda scoaterii României din criză fără să fie reduse salariile şi pensiile, şi fără să fie daţi 
oamenii afară din slujbe”. Edituri Ondine 

2011. „Metoda ieşirii Ţărilor din criza finaciaro-economică actuală, în numai câteva săptămâni 
fără să fie reduse salariile şi pensiile şi fără să fie daţi afară oamenii din slujbe.” 

MAI JOS PREZENTĂM CÂTEVA AFIRMAŢII FĂCUTE DE OAMENI DE CULTURĂ 
DESPRE ŞTEFAN DUMITRESCU. 

CÂTEVA CUVINTE DESPRE AUTOR ŞI OPERĂ, ŞTEFAN DUMITRESCU 
STIMATE DOMNULE ŞTEFAN DUMITRESCU 

„ Deoarece aveţi o serie de elemente de noutate, sincer trebuie sa recunosc că, în acest moment, 
ele mă depăşesc şi încerc "pas cu pas" sa înţeleg mesajul adevărat al descoperirii d-voastră. 
Totuşi, trebuie sa înţelegeţi ca reuniunea de elemente care caracterizează descoperirea d-voastră, 
deşi mă depăşesc, ele mă fascinează în actuala faza şi voi continua sa descopăr elementele de 
forţa pe care d-voastră le stăpâniţi cu mult mai multă uşurinţa. în consecinţă, sper ca după o 
meditaţie mai îndelungată să pot intra în sincronism cu descoperirea d-voastră şi să continuam 
dialogul pentru a va susţine.” 

De aceea propun să rămânem in legătura şi pe măsura ce înţeleg cu adevărat mesajul d-voastră 
Va rog sa-mi penniteţi sa va contactez, prin aceasta forma moderna - emailul. 

Propun sa rămânem in contact. Cu deosebita stima, 

Dr. ŞTEFAN RAGALIE, Director Institutul de Cercetări Economice al Academiei, 2011 

„O ţară în văile cosmice ale căreia înfloresc păsări, al cărui cer este susţinut de corul 
fecioarelor, ale cărei steaguri sunt sufletele strămoşilor plecaţi la luptă, o ţară halucinantă, un 
pământ cântător şi orbit de lumină proslăveşte în versurile sale recente Ştefan Dumitrescu, poet 
straniu, cu sufletul lansat riscant, punte peste prăpastia lirică, căreia nu i se cunoaşte ţărmul de 
dincolo. Spun că această lansare este curajoasă şi riscantă pentru că ea se produce în afara 
drumurilor bătătorite ale poeziei, pentru că Ştefan Dumitrescu nu versifică frumos şi cu talent în 
cadrele unui lirism ştiut sau bănuit numai, ci îşi creează propriile sale cadre, propriile sale 
sisteme de referinţă. Fiecare din poeziile sale este o deschidere către o lume creată de el, o lume 
în care păsările umblă înannate şi se cântă din ruine ca din fluiere. Talent în afara oricărei 
îndoieli, spirit neliniştit şi în continuă ardere, autor de eseuri reinterpretând miturile şi de poeme 
reclădind universul, Ştefan Dumitrescu este un poet mai dur, mai abrupt, mai supus suferinţei şi 
neliniştii, decât limpedele Dan Verona, dar la fel de cert, la fel de Adevărat” . 

Ana Blandiana, Amfiteatrul, nr. 12, 1971. 



Ştefan Dumitrescu este un poet foarte interesant şi îl voi urmări cu toată atenţia. 
ŞERB AN CIOCULESCU, FLACĂRA, 1973. 




"Venirea lui Ştefan Dumitrescu în literatura română va aduce mari mutaţii." 

ANA BLANDIANA, AMFITEATRUL, 1971 

"Ştefan Dumitrescu este un scriitor profund şi serios. Este din acei scriitori care dau conţinut 
unei epoci întregi.” 

ION CRISAN, scriitor, om de ştiinţă, 1973. 

"Ştefan Dumitrescu: In tot ceea ce faceţi şi gândiţi aveţi mai degrabă aura unui întemeietor. Cred 
că ar trebui să faceţi şcoală în jurul dumneavoastră, lucrând direct asupra destinelor vii prin elevii 
care ar putea să vă continue lucrarea, întemeind cetăţi de spirit la fel de durabile ca şi cele create 
la umbra măslinilor antici. Trăim vremuri prea mărunte şi interesate pecuniar ca să găsiţi o 
revistă deschisă imediat spre ceea ce gândiţi. Singura soluţie ar fi să vă adresaţi unei edituri ca 
Humanitas, care ar putea fi interesată de anvergura viziunilor dumneavoastră." 

ION ZUBAŞCU, scriitor, Revista Expres-Magazin, nr. 4, 1993. 

“Poet, prozator, dramaturg, eseist, critic literar, filozof, analist politic, omul acesta atât de 
cuminte, cu o expresie de copil care se miră veşnic, este una dintre cele mai ardente şi mai 
neliniştite conştiinţe ale veacului lui. Când românii îl vor cunoaşte cu adevărat, în toată 
adâncimea şi profunzimea operei lui pe Ştefan Dumitrescu, se vor mira că un scriitor de talia lui 
Thomas Mann, a lui Albert Camus s-a aflat, fără să-l cunoască, printre ei. La sfârşitul acestui 
veac, Ştefan Dumitrescu este vârful de lance al literaturii române împlântat adânc în 
universalitate. L-aş compara cu Mircea Eliade, dacă nu aş şti, cunoscându-i o mare parte din 
operă, că Ştefan Dumitrescu nu seamănă decât cu el însuşi. 

Francesca Pini, critic literar, coperta a IV-a a cărţii “Matca ancestrală”, 1993. 

“Am citit piesa d-vs de teatru “Râsul” şi am găsit-o originală, interesantă şi amuzantă ! Sunt 
alături de dumneavoastră. Vă voi ajuta să spargeţi crusta indiferenţei. Intenţionez s-o dau la 
Theatre de poche, înfiinţat de Eugen Ionesco, unde şi-a jucat piesele lui de teatru şi în virtutea 
cărora a ajuns membru al Academiei Franceze.De-asemenea, mă gândesc s-o dau unui actor, 
foarte cunoscut în Franţa, care stăpâneşte în mod desăvârşit arta de a râde.” 

Celestin Duca, 16 iulie 2000, Paris. 

“înţeleg de ce acum treizeci de ani Teatrul Mic a pus piesa (piesa de teatru “Râsul” n.n.) la 
sertar. Desigur i-a speriat - pe atunci, stilul modem al piesei - şi îşi făceau gânduri despre 
posibilele aluzii şi comparaţii cu prezentul.” 

Liviu Ciulei. 20 iulie 2000. 

“Vocaţia pentru scrisul consacrat teatrului prinde culorile certitudinii. “Râsul” lui Ştefan 
Dumitrescu se constituie ca un “op” solid sub raportul construcţiei, al problematicii ce 
stimulează interes şi al expresiei literare expresive. Talentul este vizibil, ca şi experienţa 
dramaturgică. Inventiv, inteligent, profund, aluziv - document şi ficţiune, artă a portretului moral 
şi a intensităţii conflictuale - omul şi drama alcătuiesc o structură pe care breasla se cere a 
depune efort spre justiţiară proiecţie şi proiectare. “ 

Profesor universitar, doctor, academician, Ion Toboşaru, estetician. Text apărut pe 
coperta a IV-a a cărţii “ Dicţionarul complet al dramaturgiei lui I. L Caragiale.” 




„ŞTEFAN Dumitrescu este dintre acei scriitori care vin într-o literatură cu o forţă teribilă. Cărţile 
pe care l-a scris acesta, fi că sunt romane, cărţi d povestiri, eseuri, piese de teatru sau volume de 
poezii sunt cele mai multe cutremurătoare, impresionante, dezvăluind dramatismul, durerea, 
adâncimea abisală a psihologiei umane, absurdul şi paradoxul condiţiei şi al naturi umane. Dar 
toate aceste lucrări au în adâncul lor un fior de o gingăşie, de o delicateţe, de o frumuseţe 
strălucitoare, aş spune. Această dimensiune a creaţiei lui se vede mai ales în literatura pentru 
copii, foarte bogată, pe care ne-a dat-o acest autor. Fie că este vorba despre basmele, povestirile 
şi volumele de poezii pentru copii. !” 

FRANCSA PINI, critic literar, 1995. (text aflat pe coperta a patra a romanului „ ŞI TU 

VEI FI VĂZDUH”, apărut la EDITURA ANAMAROL , BUCUREŞTI, 2007) 

„Va felicit, sunteţi un mare scriitor, îmi pare nespus de bine să fi luat aşa contact cu Dv.” 
DIACONU, Scriitoare româno-argentiniană, stabilită în Argentina, 28 iulie, 2007. 

Ştefan Dumitrescu este la ora actuală unul dintre scriitorii români cu cea mai vastă şi profundă 
operă. Tipul scriitorului total, şi al omului total, Ştefan Dumitrescu a dat romane care vor avea 
celebritatea romanelor lui Marquez, piese de teatru care ne vor cutremura conştiinţa veacuri de 
aici înainte, eseuri cu un orizont al sintezei impresionant, o “Istorie a dramaturgiei româneşti” 
dar şi poezii pentru copii de o gingăşie infinită. în volumul de faţă, un volum de poezie 
impresionant, ţipându-şi dragostea lui pentru Basarabia, dar si conştiinţa de “RANĂ” adâncă a 
fiinţei naţionale, Ştefan Dumitrescu ne aduce în modul cel mai dureros aminte că suntem români, 
că suntem o FIINŢĂ cu Simţirea şi Conştiinţa îndoliată ! 

FRANCESCA PINI, lector universitar , 1994 

„ Ai scris o carte de poezie de dragoste absolut excepţională ( „ MUNTELE 
ÎNCĂRCAT DE DRAGOSTE”. Editura Marea Neagră”) . E tot ce am citit mai frumos si mai 
nobil în ultimii ani, când poezia noastră a fost sufocată de un val de lături şi pornografie abjectă. 
Faptul ca tu mai ţii încă steagul sus îmi dă curaj. Dar încă o odată şi încă o dată îmi dau seama 
câtă dreptate ai avut când ai pus acel fantastic diagnostic ca suntem un popor axiofag . Aşa e ! 

Nu ne preţuim valorile autentice, nu le cultivam, nu ştim sa le impunem atenţiei lumii. 

Ce păcat !” 

DORU MOŢOC, 29.05. 2008 

„ Dragă Ştefane ! Ţi-am citit pe nerăsuflate romanul lui Moromete („Delirul, voi II”, 
continuare la „Delirul, voi I”, de Marin Preda) şi mi-a plăcut foarte mult cum l-ai scris. Eu îţi 
spun, lasă la o parte orice ale preocupări şi treci şi scrie romane ! Ai talent cu carul, nu-1 irosi. 
Profită de el şi dă-i Ţării şi literaturii noastre opere nepieritoare ! Profită de vârsta ce o ai şi de 
viaţă care îţi oferă atâtea posibilităţi şi vei rămâne de neuitat pentru cititori, pentru ţară. Ai o 
putere de „magnet” în fiecare cuvânt scris ! Ai o putere deosebită de a prinde şi cuprinde viaţa ! 
Ai deja o experienţă valoroasă în ale scrisului ! Nu-ţi va fi greu să reuşeşti. Deci, scrie, dragă 
Ştefane !” 

POETUL ALEXANDRU MAGEREANU DESPRE ROMANUL DELIRUL, VOL II, ŞI 

DESPRE ŞTEFAN DUMITRESCU 




„Ştefane, felicitări pentru piesa Rasul. Este o piesa ce face parte din dramaturgia română şi 
trebuie să fie reprezentată. Nu doar să o găsim în ceea ce Mircea Ghiţulescu numeşte 
"dramaturgia pasiva". Sa nu te întristezi, acolo se afla si se regăsesc Blaga, Maniu, Dan Botta 
(încă nejucat în România), o parte din piesele lui G. M. Zamfirescu, Sorescu, şi de ce nu, ale 
noastre. 

Piesa ta începe ca un râuleţ şi sfârşeşte ca un fluviu, în a cărui deltă pare că se reîntorc valurile 
marii. 

Mai mult, Râsul presupune în genere două personaje, cel filosofic şi socratic, 2 ( personajul râde 
de sine spre a face lumina in jur). La tine Râsul se îndreaptă acid împotriva minciunii (şi a 
prostiei, cum îi zice I.D.Sirbu). Cu minciuna pre minciuna călcând - ar fi sensul piesei. (Dar nu 
vreau sa comentez.)” 

încă o data, mă bucur ca ai reuşit sa dai o piesa care se aşează în tabelul mendeleevic al 
dramaturgiei noastre. 

DUMITRU VELEA, SCRIITOR, 1.12.2008 
Un om admirabil la suflet, prieten desăvârşit. 




